Alaquàs celebra el Dia de la Bicicleta amb més de cinc quilòmetres de carril bici
24/09/2010

# Alaquàs celebra el Dia de la Bicicleta amb més de cinc quilòmetres de carril bici

*   24/09/2010
*   [Imprimir](#)
*   Compartir
*    https://www.alaquas.org/documento.asp?id\_do=12300

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12300%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebra%20el%20Dia%20de%20la%20Bicicleta%20amb%20m%C3%A9s%20de%20cinc%20quil%C3%B2metres%20de%20carril%20bici)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12300/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/12300/24092010img_1720_Form_4.jpg)](https://www.alaquas.org/ficheros/documentos/2010/2/12300/24092010img_1720_Form_10.jpg "<a href='https://www.alaquas.org/ficheros/documentos/2010/2/12300/24092010img_1720_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra el Dia de la Bicicleta amb més de cinc quilòmetres de carril bici</a>")

Centenars de persones recorreran la nova xarxa de carril bici en el circuit preparat per l'Ajuntament d'Alaquàs per a celebrar el Dia sense Cotxes i el Dia de la Bicicleta

L'Ajuntament d'Alaquàs, juntament amb la col·laboració del Consell de Xiquets i Xiquetes, el Club Ciclista Alaquàs i l'Associació de Comerciants CAdA, celebraran diumenge que ve, 26 de setembre, el Dia sense Cotxe i el Dia de la Bicicleta amb l'engegada de diferents activitats lúdiques i esportives per a conscienciar a la ciutadania de la importància de la necessitat de reduir l'ús abusiu del cotxe i fer ús de transports alternatius com la bicicleta. L'Ajuntament reforça així el seu compromís i esforç a favor de la mobilitat i la qualitat de vida de la ciutadania.

Els participants recorreran els nous carrils bici d'Alaquàs amb motiu del circuit preparat per diferents zones de la ciutat. Aquesta nova xarxa de carril bici engegada per l'Ajuntament d'Alaquàs té una extensió de més de cinc quilòmetres i connecta les bases de servei de lloguer de bicicletes amb tots els centres educatius d'Alaquàs així com amb el nucli urbà. El circuit se celebrarà a partir de les 10 del matí.

En finalitzar el circuit es realitzaran activitats i tallers per a tots els públics: manualitats, circuits vials amb dificultat, castells inflables, esports i jocs de taula. Hi haurà també un taller de reparació de bicicletes i es podrà contemplar una mostra d'una cuina solar i un forn solar així com una exposició d'una maqueta d'habitatge bioclimàtic amb instal·lacions d'energies renovables i un hort ecològic. Per a completar les exposicions, els alumnes del Taller de Treball d'Energies Renovables II del Centre Municipal de Formació Francesc Ferrer Martí donaran a conèixer, a través d'una recopilació de fotografies, els treballs realitzats en els últims mesos. En finalitzar es realitzarà també un sorteig de tres bicicletes.  
  
**Horta amb bici**

La celebració del Dia sense Cotxe 2010 coincideix amb el primer aniversari del servei públic de préstec de bicicletes ‘Horta amb Bici' engegat fa ara un any a Alaquàs, Aldaia, Quart de Poblet i Xirivella. L'èxit d'aquesta iniciativa així com la demanda ciutadana ha portat a l'Ajuntament a ampliar la zona destinada a l'ús de bicicletes.